

KLASA: 003-06/20-01/08

URBROJ: 2170-56-08-20-03

Rijeka, 22. svibnja 2020.

Na temelju čl. 98. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 16/12., 86/12., 94/13., 136/14., 152/14, 07/17, 68/18, 98/19), čl. 82 Statuta Prirodoslovne i grafičke škole Rijeka, a nakon pribavljene prethodne suglasnosti osnivača Primorsko-goranske županije (KLASA: 022-04/20-01/17, URBROJ: 2170/1-01-01/6-20-68 od 4.svibnja 2020.), Školski odbor na 64.

e-sjednici održanoj od 18. do 22. svibnja 2020., donio je

**O D L U K U**

Donose se I. izmjene i dopuna Statuta Prirodoslovne i grafičke škole Rijeka od 4. travnja 2019. (KLASA: 003-05/19-01/04, URBROJ: 2170-56-08-19-01).

 Predsjednica Školskog odbora

 Barbara Smilović, prof.

Na temelju odredbe članka 54. stavka 1. Zakona o ustanovama (NN 76/93, 29/97, 47/99, 35/08, 127/2019), odredbe članka 98. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 68/18, 98/19), te odredbe članka 82. Statuta Prirodoslovna i grafičke škole Rijeka, uz prethodnu suglasnost osnivača Primorsko-goranske županije (KLASA: 022-04/20-01/17, URBROJ: 2170/1-01-01/6-20-68 od 4.svibnja 2020.) Školski odbor Prirodoslovne i grafičke škole Rijeka, na 64.e-sjednici održanoj od 18. svibnja do 22.svibnja 2020. godine, donosi

**I. IZMJENE I DOPUNU**

**STATUTA PRIRODOSLOVNE I GRAFIČKE ŠKOLE RIJEKA**

Članak 1.

U Statutu Prirodoslovne i grafičke škole Rijeka (KLASA: 003-05/19-01/04, URBROJ:2170-56-08-19-01 od 4. travnja 2019.) u članku 9. stavku. 2. točki b) iza riječi „grafički tehničar pripreme“ dodaju se riječi: „intermedijski fotograf“

Članak 2.

U članku 13., stavku 3. riječi: „Uredu državne uprave u Primorsko –goranskoj županiji“ zamjenjuju se riječima: „upravnom tijelu županije nadležnom za poslove obrazovanja“.

Članak 3.

U članku 15. briše se stavak 2.

Dosadašnji stavak 3. postaje stavak 2.

Članak 4.

U članku 30. stavku 4. riječi: „i Pravilnikom o provođenju izbora za Radničko vijeće i Pravilnikom o provođenju izbora za Radničko vijeće“ zamijenjuju se riječima: „za izbor radničkog vijeća koje ima samoj jednog člana.“.

Članak 5.

U članku 56. stavku 1. brišu se riječi: „Uz opravdane razloge“.

Članak 6.

U članku 78. stavku 2. riječi: „Ured državne uprave u Primorsko –goranskoj županiji“ zamjenjuju se riječima: „upravno tijelo županije nadležno za poslove obrazovanja“.

Članak 7.

U članku 79. stavku 1. riječi: „Ured državne uprave u Primorsko-goranskoj županiji raspustiti“ zamjenjuju se riječima: „upravno tijelo županije nadležno za poslove obrazovanja“.

Članak 8.

U članku 82. stavku 1. točki 4. brišu se riječi: „i pojedinačne“.

Članak 9.

U članku 104. stavku 1. iza riječi „ako“ dodaju se riječi: „se utvrdi da“, a iza riječi „Škole“ dodaju se riječi „ ako krši obveze iz ugovora o radu iz čl. 96 Statuta“, a riječ “te“ zamijenjuje se riječi „ili“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa.“

U točki 3. riječi : „po propisima i općim aktima Škole“ zamijenjuju se riječima „sukladno propisima ili općim aktima Škole“

Članak 10.

Članak 106. stavak 1. mijenja se i glasi:

„U postupku odlučivanja o razrješenju ravnatelja sukladno čl. 104. i 105.Statuta, članovi Školskog odbora obvezni su utvrditi postojanje razloga i činjenica za razrješenje.

Stavci 2. i 3. brišu se.

Dosadašnji stavak 4. postaje stavak 2.

Članak 11.

Članak 107. mijenja se i glasi: „Ravnatelj koji je razriješen može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje propisani Zakonom o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

Članak 12.

U naslovu iznad čl. 111 nakon riječi „ravnatelja“ dodaju se riječi: „nakon razriješenja ravnatelja“

Članak 13.

U članku 146. stavku 2. riječi: „ uputio Ured državne uprave u Primorsko–goranskoj županiji“ zamjenjuju se riječima: „uputilo upravno tijelo županije nadležno za poslove obrazovanja“.

U stavku 3. riječi „ Ured državne uprave u Primorsko-goranskoj županiji“ zamijenjuju se riječima „upravno tijelo županije nadležno za poslove obrazovanja“.

Članak 14.

U članku 172. briše se stavak 4.

Stavak 5. mijenja se i glasi: „Razredno vijeće upućuje učenika na polaganje ispita i utvrđuje način i rokove polaganja“.

Dosadašnji stavci 5.,6.,7.,8.,9.,10. postaju stavci 4.,5.,6.,7.,8.,9.

Članak 15.

Članak 181. mijenja se i glasi „Roditelji odnosno skrbnici odgovorni su za učenikovo redovito pohađanje nastave i dužni su obavijestiti školu o razlozima izostanka u roku od dva radna dana od prvog dana izostanka, a izostanak učenika s nastave obvezno opravdati dostavljanjem razredniku ispričnice roditelja, liječničke potvrde ili odgovarajuće potvrde nadležne institucije najkasnije u roku od sedam dana od povratka učenika na nastavu.

Članak 16.

U članku 187. dodaje se stavak 3. koji glasi „Postupak izricanja pedagoških mjera Škola vodi poštujući odredbe Zakona o odgoju i obrazovanju u osnovnoj i srednjoj školi i Pravilnika o kriterijima za izricanje pedagoških mjera“.

Članak 17.

U članku 189. briše se stavak 4.

Članak 18.

U članku 195. briše se stavak 1.

Stavak 2., 3., 4. postaju stavci 1., 2., 3.

Članak 19.

Članku 196. mijenja se i glasi:

„Postupak za izricanje pedagoških mjera provodi razrednik učenika“.

Članak 20.

Članci 197., 198. i 199. brišu se.

Članak 21.

U članku 201.dodaje se stavak 8.koji glasi: „Iznimno,sukladno Zakonu o općem upravnom postupku, Škola može radi zaštite javnog interesa ili radi poduzimanja hitnih mjera, odnosno radi otklanjanja štete koja se ne bi mogla otkloniti, odlučiti da žalba na pedagošku mjeru isključenja iz škole nema odgodni učinak, s time da rješenje o isključenju iz škole mora sadržavati obrazloženje zašto žalba nema odgodni učinak.“

Članak 22.

U članku 200. stavku 1. ispred riječi: „Povjerenstvo“ dodaju se riječi: „ U postupku izricanja mjere isključenja iz škole“, a riječ: „Povjerenstvo“ zamijenjuje se riječima: „Razrednik učenika“.

Članak 23.

U članku 204. stavku 2. iza riječi: „mjera“ dodaju se riječi: „ ,osim mjere isključenja iz škole, “.

Članak 24.

Članak 207. briše se.

Članak 25.

U članku 214. stavak 1. briše se.

Dosadašnji stavak 2. postaje stavak 1., a stavak 3. postaje stavak 2.

Članak 26.

U članku 225. stavku 1. briše se riječ: „natpolovična“.

U stavku 3. briše se riječ: „natpolovična“.

Članak 27.

U članku 247. dodaje se stavak 3. koji glasi: “Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

Članak 28.

U članku 255. riječi: „obavlja Ured državne uprave u Primorsko –goranskoj županiji“ zamjenjuju se riječima: „obavlja upravno tijelo županije nadležno za poslove obrazovanja“.

Članak 29.

Ove Izmjene i dopune Statuta stupaju na snagu dan nakon dana objave na oglasnoj ploči Škole.

 Predsjednica Školskog odbora:

 Barbara Smilović, prof.

\_\_\_\_\_\_\_\_\_\_\_\_\_\_\_\_\_\_\_\_\_

KLASA: 003-05/20-01/07

URBROJ: 2170-56-08-20-01

Rijeka, 22. svibnja 2020. godine

Na ove Izmjene Statuta osnivač Primorsko – goranska županija dala je suglasnost KLASA: 022-04/20-01/17, URBROJ: 2170/1-01-01/6-20-68 od 4. svibnja 2020. godine.

Utvrđuje se da su Izmjene Statuta objavljene na oglasnoj ploči Škole dana 1. lipnja 2020. godine, a stupile su na snagu 2. lipnja 2020.

Ravnatelj Radenko Bradić,dipi.ing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_